Щунни Гьуйннал шяраву хъарас\nАвтор: ilchi · 04.04.2021\nМарт зурул 28 -нний Лакрал райондалийсса Гьуйннал шяраву хьунни Хъурдаккаврил байран. КIийва яхъанахъисса бакъассагу, Хъарас щаврил кьинилийн бавтIун бия гила-тиха бувкIмигу, чIахху-чIарахмигу.\nЖунма цинявннан кIулсса куццуй, ялун дирсса баласса пандемия сававну, дукIусса шинал сайки циняв шяраваллаву Хъарас щаврил шадлугъру къадурнура лирчIссия. Гьуйннал шяравусса дукIусса Хъурдаккаврил кьуру цайнма лавсун уссия жямат­рал дянив ца сий ххисса, буттал кIанттулгу хьхьичIунсса патриот, Карашрал администрациялий чIярусса шиннардий бухгалтерну зий ивкIсса МахIаммад Исмяилов.\nЦуксса кьурчIинугу, цаппара чIумул хьхьичI МахIаммад зев­ххунни жула дянивату захIматсса цIуцIаврил. Му къабартбивгьунма ливчIун бивкIсса кьуругу цайнма лавсун, гьашинусса Хъарас щаврил кьини лархъунни Ма­хIаммадлул куявнал (душнил ласнал) Илияс МахIаммадовлул, ва лайкьсса даражалий щаллугу бунни му мурад.\nЯлунсса, яни 2022-ку шинайнсса, Хъарас щаврил кьинилул кьуру кьамул бунни Карашатусса Кьурбаннул арс Кьурбанов МахIаммадлул (Гьуйннал жяматрал куявнал).\nЯраппий, коронавирусрал къиягу ялату ларгун, буллугъсса шингу хьуну, жула цинявннал хьхьичIу-хьхьичIунми мурадру бартлавгун лякъиннав!\nВа байрандалийн Карашрал администратор Захар ХIу­сайновлущал архIал бусравсса хъамалну бувкIун бия: Альберт Шугаев, Сулай Оьмариев, Жаватхан МахIаммадов, Магьди Аьбдуллаев.\nТяхъашиврул программалул бутIа лайкьсса даражалий сакин бувну бия Карашрал Культуралул къатлул каялувчинал бурж биттур буллалисса ХIабиб Кьурбановлул.\nДухмур цIу дуккан дан\nВладимир Васильев: «Наша задача — бороться за каждого человека»\nМанзилданул низамрайсса дарсру\nСледующая публикация Буруглаги – ххал хьунтIиссар\nПредыдущая публикация ЦIу лещан дувултрачIа кIюрххил